Sitruunaa ja suklaata: maaliskuuta 2012
Iso kiitos Silmäilijälle Sivusilmäilyä-blogiin tästä tunnustuksesta! :) Tunnustus lähtee vuorostaan: Chefille Chef shoppaa -blogiin, Mustikkametsän asukille Mustikkametsän tarinoita -blogiin, Helmiäiselle Pientä, suloista ja vaalenpunaista -blogiin, St.Brigittenille Kotiäitinä napapiirillä -blogiin sekä PauliinaMarialle PerheeniPieni -blogiin.
Ihania blogeja kukin! :)
Tänään odotti laatikossa ihana yllätys! Sly-paketti 2 osassa, paketti ja kirje jossa oli paketistä unohtunut osa. Aiheena oli lähettäjän Oma lempileivonnainen. Parini lemppari on kakku ja sen mukainen oli paketti.
Lähetys sisälsi:
- Suklaakakkukirja (Ihana!!! Kakkukirjoja ei tosiaan ole liikaa!)
- 2 ohjetta Kupidon sitruunakakkuun ja Toffeekuorrutteiseen vadelmakakkuun (ihanan kuuloiset reseptit, täytyy kokeilla!!)
- Kuorimarauta (tälläistä olenkin monesti katsellut kaupassa)
- Tylla (tälläistä minulla ei olekkaan ja näitä ei voi koskaan olla liikaa!!)
- Pääsiäisaiheisia koristeita (hauskoja ja tulevat varmasti käyttöön, Prinsessa oli aivan innoissaan näistä)
- Kaulintamassaa (tätä olen monesti kaupassa katsonut ja pohtinut, että pitää kokeilla, joten kiitos!)
- Lapsille pienet muistamiset (Prinsessalle Zhu Zhu pets- hamsteri ja Nuorelle herralle hauska avaimenperä. Lapset kiittävät)
Ihana paketti ja suuri kiitos!! Jännityksellä odottelen ensi kuun paljastusta!
Lähettänyt Iida klo 17:39
Hei pitkästä aikaa! Meillä on elämä mennyt uomiaan ja kummempia ei ole tapahtunut, siitä jonkinmoinen bloggaustauko, vähän kevätväsymystä ilmassa.
Meillä oli tänään jännä päivä. Prinsessalle lupasin, että kun täyttää 6, voidaan käydä ottamassa tytölle reiät korviin jos hän vain uskaltaa ja haluaa. Tuolloin synttäreiden aikaan ei reikiä kuitenkaan käyty hakemassa, jännitti vielä sen verran tyttöä. Nyt sitten viime viikolla kun kävimme neidin kanssa elokuvissa katsomassa Saapasjalkakissan oman elokuvan (oli muuten hyvä!), tyttö päätti että hän nyt ne reiät haluaa. Tänään sitten käytiin reiät laittamassa.
Lävistyliikkeissä ei suostuttu tekemään reikiä alle 13 vuotiaille, joten kultasepänliikeessä napit ammuttin korviin. Tyttö kovasti reikiä halusi ja odotti, itsellekkin on reiät ampumalla tehty (tiedän kyllä, ettei se ole "oikea tapa lävistää", kuten rakas veljeni muistuttaa) joten ne käytiin sitten hakemassa. Tyttö oli todella reipas, yllätti äidinkin rohkeudellaan ja reippaudellaan, eikä inahtanutkaan reikiä laitettaessa. On mun pikkuinen jo iso.
Tässä vielä kuva muutama viikko sitten tekemistäni suklaasydänmuffineista nougatkuorutteella.
Lähettänyt Iida klo 19:20
Tunnisteet: Kuulumisia, Muffinit
Sain St.Brigitteniltä Kotiäitinä Napapiirillä -blogista Vuoden mutsi -tunnustuksen. Kiitos!
1. Tunnen itseni Vuoden Mutsiksi kun... olen saanut tuon kovakalloisen pikkuneitini mieleen iskostumaan jonkun säännön, eikä asiasta tarvitse enää tapella.
2. Lapsiperhe-elämässä haasteellisinta on... No jaa, mikähän se ei olisi haasteellista kun lasten kasvatuksesta on kyse. Teet mitä vaan, niin jonkun mielestä se on oikein ja toisen mielestä väärin, äiti on toiselle äidille susi ja niin pois päin.. Mutta ajatellen tuota neitokaista ja mikä hänen kanssaan on haasteellisinta, niin on varmaan se, että mietin päivittäin onko ratkaisi pitää lasta vahingoittava isä pois lapsen elämästä kun lapsi sitä isää kuitenkin kaipaa kamalasti. Kun luettelen itselleni syyt ratkaisuun, niin päädyn kyllä siihen, että se oli oikea ratkaisu, mutta ei se asian vaikeutta helpota. Jonain konkreettisena haastavana asiana voisi sanoa neitini jääräpäisyyden ja temperamentin.
3. Suurin lapseltani saama kohteliaisuus on se, kun hän... sanoo, että "äiti olet kaunis", vaikka olisi hiukset pystyssä ja ihan väsynyt illalla.
4. Kello 12 yöllä olen yleensä... menossa nukkumaan, katson vielä jotain sarjaa tai luen kirjaa, yleisimmin kyllä menossa nukkumaan.
5. Kello 8 aamulla olen yleensä.. tulossa suihkusta ja vielä hieman töttöröö.
6. Haluaisin sanoa lapsen/lasten isälle, että... toivon, että hän joskus kasvaa aikuiseksi ja ymmärtää mitä on teoillaan lapselle tehnyt.
7. Haluaisin sanoa omalle äidilleni, että... en olisi voinut parempaa äitiä toivoa ja rakastan ja arvostan häntä hyvin paljon.
8. Viimeksi kiroilin, kun... hmm, enpä kyllä muista. Yleensä niitä ärräpäitä pääsee kun kolautan itseni johonkin, niin että sattuu kunnolla. Tai kun todella hermostun (mikä tapahtuu suhteellisen harvoin, minulla aika pitkä pinna).
9. En ole koskaan osannut... mitähän tällä tarkoitetaan, osannut mitä missä asiassa? En ole koskaan osannut oikein sanoa "ei".
10. Parasta, mitä housut jalassa ja ilman lapsia voi tehdä, on... Kyhnyttää oman rakkaan kainalossa ja katsoa jotain hyvää elokuvaa tai uppoutua hyvään kirjaan.
En jaa tätä erikoisemmin eteenpäin, jokainen äiti-ihminen voi tämän tästä itselleen ottaa.